b'\n_START_ARTICLE_\nTakuan\n_START_PARAGRAPH_\nTakuan (\xe6\xb2\xa2\xe5\xba\xb5) er traditionelle syltede kinaradiser fra det japanske k\xc3\xb8kken._NEWLINE_Takuan er en popul\xc3\xa6r form for tsukemono, en japansk m\xc3\xa5de at sylte gr\xc3\xb8ntsager p\xc3\xa5. Den fremstilles af daikon, en hvid kinaradise, der sk\xc3\xa6res i skiver til mange retter eller i strimler til maki-sushi. I det japanske k\xc3\xb8kken siges den at have en ford\xc3\xb8jelsesfremmende effekt._NEWLINE_Ved tilberedningen t\xc3\xb8rres daikon til at starte med nogle uger i solen, til den er blevet bl\xc3\xb8d og b\xc3\xb8jelig. Derefter bliver radiserne stablet i lag et tr\xc3\xa6fad med salt og en gr\xc3\xb8d af klid (nukamiso). Fadet d\xc3\xa6kkes med t\xc3\xb8rrede radiseblade, og der l\xc3\xa6gges en v\xc3\xa6gt ovenp\xc3\xa5. Efter ca. seks m\xc3\xa5neder er g\xc3\xa6ringen overst\xc3\xa5et, og radiserne har f\xc3\xa5et en gul farve. Ved industriel fremstilling tils\xc3\xa6ttes farven ofte med kurkuma eller kunstige farvestoffer.'